Felhívás az utazóközönségnek | Dél-Pest Megyei Panoráma
Home Hírek Felhívás Felhívás az utazóközönségnek
Felhívás az utazóközönségnek
Posted By: Barnabáson: 2019. június 25. In: Felhívás3 Comments
Pilis, Albertirsa, Ceglédbercel, Cegléd települések vezetőihez rengeteg panasz érkezett az elmúlt időben a vasúti és volánbusz közlekedéssel kapcsolatban. A gyakori menetrend változás, a késések és az egyes járatok kapcsolódása, a tájékoztatás hiánya és a menetjegy érvényességének kérdése elsősorban az ingázók, de valamennyi tömegközlekedéssel utazó részére sok kellemetlen élményt szerez.
A MÁV Start ZRT és a Volánbusz ZRT utazóközönségének véleményét várják az érintett települések polgármesterei. Elsősorban a Cegléd-Ceglédbercel-Albertirsa-Pilis-Monor állomásokra, megállókba érkező és onnan továbbközlekedő járatok összehangolt és késésmentes közlekedését szeretnék elérni.
Június 30-ig várja a négy település, köztük Cegléd polgármestere Takáts László is a lakossági észrevételeket, hogy a négy település vezetői együtt képviseljék azokat a MÁV-START Vasúti Személyszállító ZRT és a Volánbusz ZRT felé.
A ceglédi utazóközönség észrevételeit a velemeny@cegled.hu e-mail címre várják 2019. június 30 –ig.
Jantner Andrea
2019. június 27. (csütörtök) at 14:21
Tisztelt Polgármesterek! Nagyon örülök a kezdeményezésnek! Pilisen lakunk 2 éve. Édesanyám (aki Ferihegyről jön vonattal) besegít a kisfiam felügyeletében, mikor dolgozni megyek. Sajnos nincs olyan hét, hogy ne késne a járat, amivel jön vagy megy haza. Ez mindenkinek kellemetlen és felesleges idegeskedéssel jár (beérek-e a munkahelyemre stb.). Amennyiben szükségük van ehhez aláírásra pl., kérem jelezzék a pilisi köszinfó Facebook csoportba (https://www.facebook.com/groups/997258533674882/), így településünkről biztosan meg lesz a kellő mennyiség. Sok sikert kívánok a “harchoz”! Tisztelettel, Jantner Andrea
Nyujtó Mariann
2019. június 26. (szerda) at 19:47
A vonatközlekedès botrányos! Nem sűrítették a járatokat hanem ritkították! Ami jön az is kèsik a levegőtlen tömött vonatokon a napi ingázás kritikán aluli! Kevesebbet nem fizetünk a bèrletekèrt viszont napi szinten szembesülünk a reggeli ès a dèlutáni rendszeres kèsèsekkel illetve vonatkimaradásokkal!
Vajda Lászlóné
2019. június 26. (szerda) at 11:00
Bizakodva várom a pozitiv döntést,remélve ,hogy orvosolva lesznek a problémák.
Leave a Reply to Jantner Andrea Cancel Reply